

R E P U B L I K A H R V A T S K A

URED DRŽAVNE UPRAVE U

SPLITSKO-DALMATINSKOJ ŽUPANIJI

Služba za društvene djelatnosti

Odjel za prosvjetu, kulturu, informiranje,

sport i tehničku kulturu

KLASA:602-02/17-01/1

URBROJ: 2181-04-02-17-3

Split, 30. siječanj 2017.

- DV MARJAN, Split

 - DV CVIT MEDITERANA, Split

 - DV GRIGOR VITEZ, Split

 - DV RADOST, Split - Privatni vrtići

 n/p ravnateljica

Predmet: Pripreme za provedbu upisa u prvi

 razred osnovne škole u školskoj

 godini 2017./2018.

Poštovane ravnateljice,

S obzirom na Zakonom utvrđenu obvezu utvrđivanja psihofizičkog stanja djece prije upisa u prvi razred osnovne škole, molimo da roditeljima, odnosno starateljima djece školskih obveznika skrenete pozornost na slijedeće:

**Prijava školskih obveznika vršit će se elektronskim putem** na obrascu **Prijava** na internetskoj stranici ovog Ureda ( [www.udu-sdz.hr](http://www.udu-sdz.hr))  **u vremenu od 6. do 17. veljače 2017.**

Prijavu je potrebno izvršiti **prema upisnom području škole** objavljenim na web stranici Ureda državne uprave SDŽ i web stranicama osnovnih škola u SDŽ .

Za područje Gradskog kotara Žnjan, Split, prijava djece vrši se u OŠ Mertojak ili OŠ Trstenik. U rubriku „želi drugu školu“ navesti kao razlog: **škola Žnjan-Pazdigrad**. Postupak utvrđivanja psihogizičkog stanja djece vršit će se u OŠ Mertojak i OŠ Trstenik.

**Školski obveznici** su:

**-** djeca rođena **od 1. travnja 2010. do 31. ožujka 2011.,**

**-** djeca rođena **od 1. travnja 2011. godine do 31. prosinca 2011**. za koju roditelji, odnosno staratelji žele ostvariti pravo na **prijevremeni upis** u prvi razred osnovne škole,

**-** djeca kojima je za šk.god. 2016./17. rješenjem ovog Ureda, **odgođen upis** u prvi razred osnovne škole,

- djeca koja trebaju **privremeno oslobađanje od upisa** u prvi razred osnovne škole

Stoga ljubazno molimo, da na oglasnim pločama dječjih vrtića podsjetite roditelje, odnosno staratelje djece, na obvezu uključivanja djece u postupak upisa u prvi razred. Očekujemo da ćete dobrom suradnjom sa osnovnom školom značajno doprinijeti uspješnom postupku upisa u prvi razred u šk.god. 2017/2018.

Zahvaljujemo na suradnji uz srdačan pozdrav,

VODITELJICA ODJELA

 dr. sc. Nansi Ivanišević